Positiewe energie om stres en uitbranding te voorkom - S-Leer
Stres is nie onbekend aan enige persoon nie. Dit is met ons sedert die mens se bestaan. Ons het waarskynlik ons oorlewing as 'n spesie te danke aan ons stresreaksie. Dit mag alles goed en wel wees, maar die lewe in die 21ste eeu, met al sy uitdagings, het so verander dat ons natuurlike stresreaksies dikwels lei tot ongemak en uitbranding, eerder as om ons te beskerm. Ons kan beslis nie meer staatmaak op ons natuurlike programmering nie, maar moet eerder maniere vind om die uitdagings proaktief te bestuur. Hierdie webinaar fokus op die effektiewe hantering van stressors en hoe om 'n goeie leefstylbalans te behou.
Tydens hierdie webinaar sal jy leer hoe om:
jou stres in toom te hou sodat dit tot positiewe resultate kan lei
realistiese en volhoubare rituele te gebruik om jou stres produktief te bestuur
te mik vir vordering, en nie perfeksie nieAim for progress, not perfection
jou werk en lewe sinvol te integreer
op te tree wanneer jy oorweldig voel deur die eise van die lewe
Enige persoon wat sy/haar stresreaksies beter wil bestuur en wat daarteen probeer waak om 'n slagoffer te word van negatiewe gevolge van chroniese stres.
BIOGRAFIE: KARINA DE BRUIN
Karina de Bruin is tans die Besturende Direkteur van JvR Academy, 'n maatskappy wat fokus op die ontwikkeling van gedrags- en ander vaardighede wat relevant is vir sukses in die moderne werkplek. Sy is 'n geregistreerde voorligtingsielkundige met 'n passie vir loopbaansielkunde. Sy was voorheen verbonde aan die Departement Sielkunde by die Universiteit van Johannesburg en het jare se praktykervaring as sielkundige. Sy publiseer gereeld artikels wat handel oor aanpassing in die hedendaagse gejaagde werksplek.